കെ സുധാകരന്റെ സന്ദര്ശനം പ്രഹസനമായി കല്പ്പറ്റ കോഴ വിവാദത്തില് പുകയുന്ന ജില്ലയിലെ കോണ്ഗ്രസ് നേതൃത്വത്തിന് കെപിസിസി പ്രസിഡന്റ് കെ സുധാകരന്റെ സന്ദര്ശനം സമ്മാനിച്ചത് നിരാശ മാത്രം. രണ്ട് മണിക്കൂര് മാത്രം കഷ്ടിച്ച് ജില്ലയില് ചെലവിട്ട സുധാകരന് കോണ്ഗ്രസ് മാറ്റത്തിന്റെ പാതയിലാണെന്ന പതിവ് പ്രസംഗം കാച്ചി സ്ഥലം വിട്ടു. ഇതൊക്കെ എത്ര കേട്ടതാ എന്ന മട്ടില് നേതാക്കളും നിസംഗരായി. ഇതോടെ ജില്ലയിലെ കോണ്ഗ്രസ് നേരിടുന്ന സംഘടനാപ്രശ്നങ്ങള് അപരിഹാര്യമായി തന്നെ തുടരുമെന്ന വിശ്വാസം അണികള്ക്കിടയിലും ശക്തമാവുകയാണ്. അര്ബന് ബാങ്ക് അഴിമതിയുമായി ബന്ധപ്പെട്ട് ഐ സി ബാലകൃഷ്ണന് വിഭാഗം പരാതിയുമായി കെ സുധാകരനെ സമീപിച്ചപ്പോള് മറുവിഭാഗം അവഗണിച്ചു. അര്ബന് ബാങ്ക് അഴിമതിയുമായി ബന്ധപ്പെട്ട് ഡിസിസി അന്വേഷണകമീഷന് റിപ്പോര്ട്ട് ചോര്ന്നതും കെപിസിസി നിര്വാഹക സമിതി അംഗം പി വി ബാലചന്ദ്രന്റെ ആരോപണങ്ങളും പുതിയ ഡിസിസി പ്രസിഡന്റിന്റെ നിഷ്ക്രിയത്വവും ചൂണ്ടിക്കാട്ടിയായിരുന്നു പരാതി. എന്നാല് കെപിസിസി അന്വേഷണകമീഷന് മുമ്ബില് നേരത്തേ പരാതികളെത്തിച്ച എതിര്വിഭാഗം തല്ക്കാലം പിന്നോട്ടടിച്ചു. മണ്ഡലം പ്രസിഡന്റുമാര്, ഡിസിസി, കെപിസിസി ഭാരവാഹികള് എന്നിവര് പങ്കെടുക്കേണ്ട പരിപാടിയില്നിന്ന് ചില നേതാക്കള് വിട്ട് നിന്നു. എല്ലാവര്ക്കും പരാതി പറയാന് അവസരം ഉണ്ടാകുമെന്നായിരുന്നു നേരത്തെ പറഞ്ഞത്. രണ്ട് മണിക്കുര് നീണ്ട പരിപാടിയില് ഒരു മണിക്കൂര് നേരം പാര്ടി അച്ചടക്കത്തെക്കുറിച്ചും താന് കൊണ്ടുവരാന് പോകുന്ന മാറ്റങ്ങളെക്കുറിച്ചും കെ സുധാകരന് തന്നെ പ്രസംഗിച്ചു. കെപിസിസി പ്രസിഡന്റും വര്ക്കിങ് പ്രസിഡന്റുമാരായ ടി സിദ്ദിഖ്, പി ടി തോമസ്, കൊടിക്കുന്നില് സുരേഷ് എന്നിവരും അധ്യക്ഷന് എന് ഡി അപ്പച്ചനും സ്വാഗതവും നന്ദിയും കെ കെ രാമചന്ദ്രന്റെ ഫോട്ടോ അനാഛാദനവുമെല്ലാം ചേര്ന്ന് ഒരു മണിക്കൂര് മാത്രമാണ് ബാക്കിയുള്ളവര്ക്ക് കിട്ടിയത്. ജില്ലയിലെ കോണ്ഗ്രസ് നേരിടുന്ന പ്രതിസന്ധിയും പൊട്ടിത്തെറികളും സംബന്ധിച്ച് അധ്യക്ഷന് മുമ്ബില് പരാതി കെട്ടഴിക്കാനെത്തിയവര്ക്ക് നിരാശരായി മടങ്ങേണ്ടി വന്നു. സുധാകരന്റെ ഈസന്ദര്ശനംകൊണ്ടും പ്രസംഗംകൊണ്ടും കോണ്ഗ്രസിന് എന്ത് നേട്ടമെന്നാണ് അണികള് ചോദിക്കുന്നത്. തെരഞ്ഞെടുപ്പുകളില് സംസ്ഥാനത്ത് തന്നെ കോണ്ഗ്രസിന് അല്പ്പമെങ്കിലും ആശ്വാസം പകര്ന്ന ഏക ജില്ലയാണ് വയനാട്. തങ്ങളുടെ കോട്ടയെന്ന് കോണ്ഗ്രസുകാര് അവകാശപ്പെടുന്ന ജില്ലയില് പാര്ടി നേരിടുന്ന സമ്ബൂര്ണ തകര്ച്ച പരിഹരിക്കാന് സാക്ഷാല് ഉടയതമ്ബുരാന് പോലും കഴിയില്ലെന്നാണ് നേതാക്കളും അണികളും അടക്കം പറയുന്നത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഭൂമി ഏറ്റെടുക്കല് നടപടികള് അന്തിമ ഘട്ടത്തില് സമീപന രേഖ ഒക്ടോബര് 15 നകം സമര്പ്പിക്കും 566 പേര്ക്ക് കോവിഡ് വ്യാജ വിസ നല്കി ലക്ഷങ്ങള് തട്ടിയെടുത്ത പ്രതി പിടിയില് വേജ് ബോര്ഡ് പുനഃസ്ഥാപിക്കണം: ഡിഎന്ഇയു പ്രമോദ് കുമാര് പ്രസിഡന്റ്, ഗോപന് നമ്ബാട്ട് ജന. സെക്രട്ടറി നിരത്തില് കണ്ണുമായി നിര്മിതബുദ്ധി